Révfülöp 2007. július 30 – augusztus 4.

József útján önmagunkról

József a kedvenc (I Mózes 37:1-4)
Van-e kedvencem? Lehet-e? Mikor lesz ez oka a gyűlölködésnek? Talán mindig…?! Ismerem-e saját gyermekeim iránti szeretetemet?

József álmai (I Mózes 37:5-11)
Az álmok és én: a gyermekeimben akarom-e megvalósítani őket? Mit jelent számomra a gyermekek álma: nem veszem komolyan, esetleg nem is tudok róluk; majd én megmondom, hogy miről és mit álmodjon a gyerek?

Gyűlölöm a testvéremet (I Mózes 37:12-24)
Mit tegyek, mit tehetek a gyűlölet ellen? Talán ezt is tőlem tanulták?! Mit tesz velem a gyermekeim gyűlölködése? Hogyan hozhatom el a békét?

Hit és hűség vagy élvezet és egzisztencia? (I Mózes 39:7-20)
A világ azt mondja, hogy csak a lét számít, vannak-e magasabb rendű értékek? Vállalhatok-e áldozatot a családom kontójára is vagy a (jó)lét felülírja az elveket?

Rejtőzködöm, tehát vagyok? (I Mózes 45:1-4)
Ki vagyok én? Ismer-e a családom? Másnak mutatom magam?!

Szülő vagy gyermek a Gondviselés eszközeként (I Mózes 45:5-11)
Mi az én felelősségem a családon belül? Mi a feladatom, a küldetésem? Miben áll a felelősségem idősödő szüleimért? Mivel járulok hozzá a család „túléléséhez”? Tudok-e kiszolgáltatott, rászorult lenni? DE észre veszem-e a rámszorultságot?